तूतुकुड़ी जिला
तूतुकुड़ी ज़िला (Thoothukudi District), जो पहले तूतिकोरिन ज़िला (Tuticorin District) भी कहलाता था, भारत के तमिल नाडु राज्य का एक ज़िला है। ज़िले का मुख्यालय तूतुकुड़ी है। ज़िला समुद्री सीप (शेल) और नमक के उत्पादन के लिए विख्यात है। यह उत्तर-पूर्व में रामनाथपुरम ज़िले, दक्षिण-पश्चिम में तिरुनेलवेली जिले से घिरा है। दक्षिण के प्रसिद्ध धार्मिक और पर्यटक स्थल - रामेश्वरम और कन्याकुमारी अलग-अलग दिशाओं में 4 घंटों की दूरी पर हैं।